paragraph_text: Ratovi zvijezda III: Osveta Sitha (u Hrvatskoj preveden i kao Zvjezdani ratovi – Epizoda III: Osveta Sitha; eng. Star Wars Episode III: Revenge of the Sith) američki je epski znanstveno-fantastični film iz 2005. godine koji je napisao i režirao George Lucas. To je sveukupno šesti snimljeni film iz sage Zvjezdanih ratova, ali treći ako se gleda kronologija događaja u radnji serijala.